21/11/2019 | Administración LocalMunicipal
Ortigueira
Secretaría
Anuncio da rectificación das “Bases que rexerán a convocatoria de axudas municipais a creación e mellora de Pemes e Micropemes no Concello de Ortigueira”

Por Acordo da Alcaldía do día 14 de novembro de 2019, adoptouse a seguinte resolución: “Expediente nº: 297/2019 Asunto: Rectificación das “Bases que rexerán a convocatoria de axudas municipais a creación e mellora de PEMES e MICROPEMES no concello de Ortigueira”. Interesada/o: Concello de Ortigueira Procedemento: Rectificación de bases de subvención. Considerando de interese público o apoio as PEMES e MICROPEMES do noso concello, sendo unhas das medidas para paliar o desemprego neste Concello e incentivar a conversión de persoas desempregadas en traballadores ou traballadoras autónomas, así como a posta en marcha de pequenas e medianas empresas, ou o fortalecemento das xa existentes. Con data 26/03/2019, aprobase mediante decreto de alcaldía número 2019-0279, as “Bases que rexerán a convocatoria de axudas municipais a creación e mellora de PEMES e MICROPEMES no concello de Ortigueira”. Con data 01/04/2019 publícase no Boletín Oficial da Provincia número 62, o anuncio das “Bases que rexerán a convocatoria de axudas municipais a creación e mellora de PEMES e MICROPEMES no concello de Ortigueira”. Lei 38/2003, do 17 de novembro, xeral de subvencións (LXS). Real Decreto 887/2006, do 21 de xullo, polo que se aproba o regulamento da Lei 3/2003, xeral de subvencións (RXS). Lei 9/2007, do 13 de xuño, de subvencións de Galicia (LSG). Real Decreto Lexislativo 2/2004, de 5 de marzo, polo que se aproba o Texto refundido da Lei Reguladora de Facendas Locais (TRLRFL). Lei 7/1985, de 2 de abril, reguladora das bases do réxime local (LBRL). Bases de execución do orzamento prorrogado para o ano 2019. Vistas a “Bases que rexerán a convocatoria de axudas municipais para frear a perda de poboación no concello de Ortigueira”. Visto que esta alcaldía está facultada para aprobar as bases reguladoras conforme ao establecido no artigo 21. s da Lei Ley 7/1985, de 2 de abril, Reguladora de las Bases del Réxime Local, que atribúe a esta alcaldía entre outras a seguinte competencia: “Las demás que expresamente le atribuyan la leyes y aquellas que la legislación del Estado o de las comunidades autónomas asignen al municipio y no atribuyan a otros órganos municipales.” Vistos a cantidade de expedientes presentados e que debido a carga de traballo, ao departamento tramitador non lle é posible resolvelos todos no prazo establecido nas mencionadas bases, de tal maneira que ningún solicitante vexa prexudicado os seus dereitos. Primeiro.- MODIFICAR A BASE DECIMO SEGUNDA que pasará a estar redactada da seguinte maneira “BASE DECIMO SEGUNDA.- Xustificación e pagamento das axudas: O beneficiario da axuda terá un prazo de 60 días para a presentación da documentación xustificativa que contará dende a aceptación expresa da axuda conforme ao establecido na base décima das presentes bases. O pagamento da axuda concedida ao abeiro destas bases farase mediante pago único, previa comprobación por parte do instrutor do expediente de que a documentación xustificativa aportada é acorde cos requisitos establecidos, para o que deberán presentar, copia simple da seguinte documentación: 1. Títulos habilitantes da actividade.2. Copia de alta no modelo censual 036 da Axencia Estatal da Administración e copia do documento de alta no imposto de actividades económicas (IAE) ou certificación da Axencia Tributaria relativa a alta.3. Copias de facturas e xustificantes de pago dos gastos realizados necesarios para a instalación da empresa ou do novo centro de traballo, xunto co cadro que se presenta no anexo II destas bases reguladoras.4. Certificados de estar ao corrente coa Seguridade social e coas obrigas tributarias co Estado e a Comunidade Autónoma. A comprobación de estar ao corrente co Concello de Ortigueira farase de oficio.5. Declaración responsable actualizada do conxunto das axudas solicitadas, tanto das aprobadas ou concedidas como das pendentes de resolución, para o mesmo proxecto, das distintas administracións públicas como doutros entes públicos ou privados, ou, de ser o caso, de que non solicitou nin percibiu outras axudas ou subvencións.6. Declaración responsable de que se deu cumprimento a finalidade para a que se concedeu a axuda e que a empresa solicitante cumpre os requisitos para ser beneficiario da axuda e non incorre en ningunha das causas de prohibición previstas no artigo 10.2 da lei 9/2007 de Subvencións de Galicia e no artigo 13.2 da lei 38/2003, Xeral de Subvencións.7. Xustificación do cumprimento da obriga de publicidade establecida nas presentes bases (fotografías de carteis, escritos informando aos traballadores.). Posteriormente a presentación da documentación xustificativa, o instrutor do expediente xirará visita ao beneficiario da axuda coa finalidade de levantar acta de cumprimento das inversións subvencionadas e do cumprimento dos requisitos de publicidade establecidos no punto 7 da base décimo primeira das presente bases.” Segundo.- Que se publique a presente resolución no taboleiro de anuncios deste concello, no Boletín Oficial da Provincia e na Base de Datos Nacional de Subvencións (BDNS).” O que se fai publico para xeral coñecemento e aos efectos oportunos Ortigueira, 15 de novembro de 2019 O Alcalde Juan Vicente Penabad Muras Documento asinado dixitalmente ao marxe